Oficialusis leidinys L 023 , 28/01/2000 p. 0072 - 0075



Komisijos sprendimas 1999 m. gruodžio 22 d. iš dalies keičiantis Komisijos sprendimą 93/623/EEB ir nustatantis veislinių ir produkcinių arklinių identifikavimą (pranešta dokumentu Nr. C (1999) 5004) (tekstas svarbus EEE) (2000/68/EB) EUROPOS BENDRIJŲ KOMISIJA, atsižvelgdama į Europos bendrijos steigimo sutartį, atsižvelgdama į 1990 m. birželio 26 d. Tarybos direktyvą 90/427/EEB dėl zootechninių ir genealoginių reikalavimų, reglamentuojančių Bendrijos vidaus prekybą arklinių šeimos gyvūnais [1], su paskutiniais pakeitimais, padarytais Austrijos, Suomijos ir Švedijos stojimo aktu, ypač į jos 8 straipsnio 1 dalį, atsižvelgdama į 1990 m. birželio 26 d. Tarybos direktyvą 90/426EEB dėl veterinarijos reikalavimų, reglamentuojančių arklinių šeimos gyvūnų importą iš trečiųjų šalių ir jų judėjimą [2], su paskutiniais pakeitimais, padarytais Austrijos, Suomijos ir Švedijos stojimo aktu, ypač į jos 4 straipsnio 4 dalies ii punktą, kadangi: (1) Sprendimu 93/623/EEB [3] Komisija nustatė registruotus arklinių šeimos gyvūnus lydintį identifikavimo dokumentą (pasą); (2) siekiant užtikrinti gyvūno nuolatinį tapatumą, būtina iš dalies pakeisti Sprendimą 93/623/EEB juo įdiegiant autentišką numerį; (3) remiantis Direktyvos 90/426/EEB 4 straipsnio 4 dalies ii punktu, veisliniai ir produkciniai arkliniai juos vežant turi būti identifikuojami Komisijos nustatytu būdu; (4) veislei ir produkcijai skirti arkliniai šeimos gyvūnai gali būti identifikuojami pagal tam tikras Sprendimu 93/623/EEB numatytas dalis; (5) veisliniai ir produkciniai arkliniai ir registruoti arkliniai tam tikrame jų gyvenimo etape gali tapti skerdimui ir žmonėms vartoti skirtais arkliniais, kaip apibūdinta Direktyvos 90/426/EEB 2 straipsnio d punkte; (6) veterinariniai vaistai arklinių šeimos gyvūnams skiriami pagal 1981 m. rugsėjo 25 d. Tarybos direktyvos 81/851/EEB dėl valstybių narių įstatymų dėl veterinarinių vaistų derinimo [4] su paskutiniais pakeitimais, padarytais Direktyva 93/40/EEB [5], nuostatas; (7) remiantis 1990 m. birželio 26 d. Reglamento (EEB) Nr. 2377/90, nustatančio veterinarinių vaistų likučių gyvūninės kilmės maisto produktuose didžiausių leistinų kiekių nustatymo tvarką Bendrijoje [6], su paskutiniais pakeitimais, padarytais Reglamentu (EB) Nr. 1308/99 [7], 14 straipsniu, nuo 2000 m. sausio 1 d. Bendrijoje be jokių išimčių draudžiama maistui skirtiems gyvūnams skirti veterinarinius vaistus, kuriuose yra to reglamento I, II arba III prieduose nenurodytų farmakologiškai aktyvių medžiagų. Todėl arklinių šeimos gyvūnai gali būti gydomi tik minėto reglamento I, II arba III priede išvardytų farmakologiškai aktyvų medžiagų turinčiais vaistais; (8) Komisija svarsto Direktyvos 81/851/EEB 1 straipsnio pakeitimą, kad nustatytų maistui skirtų gyvūnų sąvokos apibrėžimą ir suteiktų išimtis tam tikroms minėtų rūšių grupėms, jei toms grupėms priskiriami gyvūnai yra pakankamai identifikuojami ir kontroliuojami. Minėtos išimtys gali būti taikomos arkliniams, kurie yra aiškiai identifikuojami ir jų identifikavimo dokumente pažymėti kaip neskirti arba skirti skerdimui kontroliuojamomis sąlygomis, kaip numatyta Bendrijos teisės aktuose; (9) Veterinarinių vaistų mokslinis komitetas savo 9–11 d. d. posėdyje apsvarstė Komisijos prašymą nurodyti atitinkamą į Reglamento (EEB) Nr. 2377/90 priedus neįtrauktų medžiagų bendrojo pašalinimo laikotarpį ir rekomendavo, kad jis truktų ne mažiau kaip šešis mėnesius; (10) 1964 m. birželio 26 d. Tarybos direktyvos 64/433/EEB dėl sveikatos reikalavimų šviežios mėsos gamybai ir prekybai [8] su paskutiniais pakeitimais, padarytais Direktyva 95/23/EB [9], nuostatos taikomos neporakanopių mėsai. Pagal tą direktyvą skersti skirti gyvūnai turi būti taip identifikuoti, kad kompetentingos institucijos galėtų nustatyti jų kilmę. Direktyvos 90/426/EEB 7 straipsnio 3 dalyje reikalaujama, kad oficialiai paskirtas veterinarijos gydytojas skerdykloje užregistruotų skerdžiamo arklinių šeimos gyvūno identifikavimo numerį arba identifikavimo dokumentą; (11) remdamasis Direktyva 64/433/EEB, oficialiai paskirtas veterinarijos gydytojas, atlikdamas sveikatos patikrinimą ante-mortem, privalo atkreipti dėmesį į požymius, rodančius, kad gyvūnui buvo paskirtos farmakologinį poveikį turinčios medžiagos arba kad jis vartojo kitų medžiagų, dėl kurių jo mėsa gali pakenkti žmonių sveikatai. Todėl minėtą vertinimą iš dalies sudaro ir įrašo apie vaistą patikrinimas identifikavimo dokumente; (12) turėtų būti taikomi Direktyvoje 90/426/EEB ir ypač Komisijos sprendimuose 93/196/EEB [10] ir 93/197/EEB [11] nustatyti arklinių importavimo reikalavimai; (13) todėl būtina pakeisti registruotų arklinių šeimos gyvūnų identifikavimo dokumentą; (14) be to, būtina nustatyti veislinių ir produkcinių arklinių identifikavimo dokumentą, paremtą registruotų arklinių identifikavimo dokumentu; (15) suteikiant valstybėms narėms laiko įgyvendinti pasiūlytas priemones, reikėtų numatyti pereinamąjį laikotarpį; (16) šiame sprendime numatytos priemonės atitinka Zootechnikos nuolatinio komiteto ir Veterinarijos nuolatinio komiteto nuomonę, PRIĖMĖ ŠĮ SPRENDIMĄ: 1 straipsnis Sprendimo 93/623/EEB priedas iš dalies keičiamas taip: 1. Paso bendrųjų instrukcijų II dalies A punkte eilės tvarka įterpiami šie žodžiai: "6. 6. IX skyrius: Medicininis gydymas Šio skyriaus I ir II arba III dalys turi būti tinkamai užpildytos laikantis šioje dalyje pateiktų instrukcijų." 2. Naujas skyrius pridedamas remiantis šio sprendimo priedu. 2 straipsnis 1. Sprendimu 93/623/EEB nustatyto identifikavimo dokumento II dalies 1 punkte nurodytas identifikacijos numeris yra gyvūno autentiškas numeris, kuris yra išlaikomas arba nuoroda į jį turi būti pateikta kiekvieną kartą, kai kompetentingos institucijos keičia to gyvūno registracijos detales. 2. 1 dalyje minėtas identifikacijos numeris – tai Direktyvos 90/426/EEB 7 straipsnio 3 dalyje nurodytas identifikacijos numeris. 3 straipsnis Identifikavimo dokumente, lydinčiame vežamus veislinius ir produkcinius arklinius, turi būti nurodyta bent jau Sprendimu 93/623/EEB nustatyto identifikavimo dokumento I, II, III IV ir IX dalyse nurodyta informacija. 4 straipsnis Valstybės narės užtikrina, kad ne vėliau kaip nuo 2000 m. liepos 1 d. registruotus arklinius ir veislinius bei produkcinius arklinius lydėtų atitinkamai 1 ir 3 straipsniuose nurodyti identifikavimo dokumentai, išskyrus tuos atvejus, kai privalomi įrašai į 1 straipsnyje nurodytą skyrių reikalauja, kad ta dalis būtų išduota nedelsiant, iki šios datos. 5 straipsnis Šis sprendimas skirtas valstybėms narėms. Priimta Briuselyje, 1999 m. gruodžio 22 Komisijos vardu David Byrne Komisijos narys [1] OL L 224, 1990 8 18, p. 55. [2] OL L 224, 1990 8 18, p. 42. [3] OL L 298, 1993 12 3, p. 45. [4] OL L 317, 1981 11 6, p. 1. [5] OL L 214, 1993 8 24, p. 31. [6] OL L 224, 1990 8 18, p. 1. [7] OL L 156, 1999 6 23, p. 1. [8] OL L 243, 1995 10 11, p. 7. [9] OL L 243, 1995 10 11, p. 7. [10] OL L 86, 1993 4 6, p. 7. [11] OL L 86, 1993 4 6, p. 16. -------------------------------------------------- PRIEDAS "IX DALIS" +++++ TIFF +++++ +++++ TIFF +++++ --------------------------------------------------